Vi er det eneste orkester i verden, der håber på at blive arbejdsløse | Seismograf\n| DMT Årgang 79 (2004-2005) nr. 05 - side 184-187\nDen sidste tid har det handlet om naturkatastrofen i Sydøstasien. Aviserne bringer dagligt adskillige artikler om situationen i de ramte lande, DR1 har lavet særudsendelser, og rundt omkring holdes støttearrangementer til fordel for ofrene for katastrofen. Nødhjælpsorganisationer fortæller om, hvordan pengene strømmer ind, og nogle steder må man sige nej tak til flere bidrag, fordi indsamlingens hastighed langt overstiger den fart, hvormed hjælpen kan blive bragt ud til modtagerne. I bund og grund handler det om at ville gøre noget, føle sig nyttig i en situation, hvor man ellers som menneske føler sig magtesløs, men ikke bare kan lade stå til.\nAt yde økonomisk støtte ligger altid lige for, og det er rart at vide, at pengene havner det rigtige sted, hvis de gives til en af de mange nødhjælpsorganisationer. Men derefter gør man sådan set ikke mere – den dårlige samvittighed er lettet lidt, men er der ikke andet, man kan gøre end bare vente på, at medierne fortæller, at ens penge er blevet brugt godt, og at det nu går den rigtige vej? Er det ikke muligt at bruge sig selv og sine evner direkte i en af de katastrofer eller konflikter, vi dagligt konfronteres med?\nKoncerter for fred\nOboisten Henrik Goldschmidt har de sidste to år haft orlov fra en stilling i Det Kgl. Kapel for at bruge sin profession som musiker i et projekt med fokus på konflikten mellem Israel og Palæstina. Han har samlet et orkester af arabiske og jødiske musikere – The Middle East Peace Orchestra – der spiller koncerter for fred, og motivationen var præcis ønsket om at ville gøre noget, der gav mening.\n»Faktisk startede det helt tilbage med krigen på Balkan i 90erne,« fortæller Henrik Goldschmidt, »hvor Bent Melchior en dag i synagogen sagde til os: “Nu er der kommet så mange bosniske flygtninge til Danmark. Jeg har lige været derude for at besøge dem, og de sidder bare og venter og kigger ud i luften. De kan ikke integreres, for de kan ikke få noget arbejde, fordi de kan ikke få asyl endnu. Det er en ventegruppe, og man ved ikke, om der bliver fred, så de kan sendes hjem igen. Det er højtuddannede folk, og de kan ikke gøre noget – de har ikke noget liv. Tænk på hvor mange af jer der selv kommer fra flygtningefamilier – gå ud og gør et eller andet. Lad være med bare at sidde her og så gå hjem igen.”\nDet fik mig virkelig til at tænke, og så gik jeg til Dansk Flygtningehjælp, hvor vi etablerede koncerter med bosniske flygtninge og mine musikere. Vi kunne vitterlig ikke snakke sammen, men vi spillede sammen, og de havde bare den fedeste aften – vi kunne grine sammen og kommunikere sammen, og de var simpelthen så lykkelige. I de timer kunne jeg se, at de glemte, hvor håbløst alting var, og at deres land måske var ødelagt. Børnene var også glade, fordi far og mor nu var glade hele tiden, og jeg tænkte: “Dette må da kunne overføres til den store konflikt, som vi altid snakker om”.«\nDen store konflikt er som sagt Israel-Palæstina-konflikten, der har bølget frem og tilbage igennem mange år, og som det kan være svært at se en løsning på, endsige gennemskue hvad handler om. Parterne har talt sammen og debatteret konflikten i internationale fora, adskillige fredsaftaler har været på bordet, men er blevet taget væk igen, og man har fornemmelsen af, at sproget har spillet fallit i forhold til at finde en udvej. Derfor giver det mening at vise denne udvej på en anden måde fx gennem musik, som også er kommunikation, men som fortæller noget andet end sprog, går direkte ind og springer mange barrierer over, som sproget ellers sætter op. Det er svært at forklare, hvad det præcis er, men ord som umiddelbarhed, glæde, fællesskabsfølelse og universalitet ligger lige for.\nSvært at finde musikere\nDette betyder ikke, at musik er neutral, og Henrik Goldschmidt havde store problemer med at finde især arabiske musikere herhjemme, der ville være med i et orkester sammen med jødiske musikere. Nogle af dem ville gerne øve sammen med dem, men de ville ikke stå på en scene og optræde med dem, der normalt er fjenden. »Jeg fandt nogle dejlige musikere, som kommer fra Irak,« forklarer Henrik Goldschmidt.\n»De havde spillet for Sadam Hussein i Bagdad og var flygtet derfra under vanvittigt livsfarlige forhold. De ville gerne spille med os, når vi sad og prøvede, og vi havde det virkelig dejligt sammen. Men når jeg så nævnte mit projekt, ville de overhovedet ikke være med, for de ville ikke stå på scenen sammen med jøder, for det var deres fjender – det havde de fået at vide, lige fra de gik i skole. Satan selv var USA, og Satans forlængede arm var Israel, så det kunne de bare ikke – deres egne ville ikke acceptere det, de ville få problemer, de ville være forrædere.«\nEfter råd fra den jødiske forsanger i orkestret opsøgte han i stedet nogle libanesiske musikere i USA, som gerne ville være med, en ægyptisk fløjtespiller bosat i Berlin og den irakiske sangerinde Aida Nadeem, der bor i Danmark; og han fik efterhånden samlet musikere nok til at danne et orkester. Deres spredte geografiske placering betyder, at et prøveforløb op til en turné foregår både her og i USA, hvor Henrik Goldschmidt som leder af orkestret rejser frem og tilbage og holder prøver med musikerne, der først mødes alle sammen en til to dage før turnéen. Det er også ham, der lægger repertoiret på baggrund af forslag fra både de arabiske og de jødiske musikere, hvor numrene bliver spillet igennem og valgt ud, hvis de passer til konstellationen, og lyden er rigtig.\nUd over jødiske og arabiske folkesange rummer repertoiret også enkelte fælles melodier samt et par melodier skrevet af nogle af orkestrets medlemmer.\nFormålet med The Middle East Peace Orchestra er som sagt at spille koncerter for fred – som udgangspunkt i Mellemøsten, men også i resten af verden. Budskabet ligger i navnet, men også i medlemmernes og repertoirets sammensætning. Fred er forsoning, og i Mellemøsten er det i første omgang forsoning mellem israelere og palæstinensere, hvilket orkestret er et billede på. For når de sidder og spiller sammen på scenen, og når den arabiske og den jødiske forsanger står og synger den samme sang på hver sit sprog, repræsenterer de et alternativ til den virkelighed, vi ser lige nu, hvor sameksistens synes uden for rækkevidde.\n»Alle musikerne i orkestret har på et tidspunkt taget et stort valg,« uddyber Henrik Goldschmidt. »De har taget et skridt og valgt, at “jeg vil godt stå frem på en scene, selvom ham jeg står ved siden af, hans folk, slår min familie ihjel.” Alle musikere her har taget det valg, fordi det er noget, de vil, dette her – det er på grund af noget. Derfor tror jeg naturligvis, at koncertoplevelsen bliver stærkere, fordi alle mennesker i bund og grund drømmer om fred i verden – vi repræsenterer på sin vis en drøm, som alle folk bare så gerne vil se.«\nSameksistens og forsoning betyder ikke ensretning eller integration, men derimod en accept af hinandens forskelligheder. »Vores idé i orkestret er jo ikke, at vi skal være ens – vi skal være forskellige. Muslimerne i mit orkester skal ikke være jøder, jeg skal ikke være muslim, og de kristne skal hverken være det ene eller det andet. Vi skal være dem, vi er, men bare bevise, at det ikke betyder noget, at vi har forskellig tro og forskellig baggrund, men at vi på trods af det kan lave noget sammen. Så vi skal egentlig ikke integreres i hinanden, vi skal bare lave et parallelt forløb, hvor vi er sammen om nogle ting, og et af hovedformålene ved fx at spille for børn er at vise dem, at det ikke er alle af modparten, der er fjender. Vi finder ud af, at indpakningen i vores tro er forskellig, og at vores musik er forskellig, men den handler jo om det samme – om kærlighed, død og alle de store ting. Det er det, jeg synes er skønheden i det – vi er forskellige, men inde bag den der uniform er vi alligevel helt ens. Og så lader vi hinanden være forskellige – vi har besluttet ikke at diskutere politik og religion, for så bliver vi ligesom alle de andre politiske fora.«\nDet må aldrig blive selvfedt\nThe Middle East Peace Orchestra er på den ene side et orkester, der spiller musik og laver koncerter for at skabe glæde og give publikum en oplevelse, men på den anden side er der en ekstra dimension i koncerterne, som skaber en helt unik atmosfære og påvirker på en anden måde, end musik ellers gør. Musik afføder altid en masse tanker og associationer og skaber en parallel virkelighed – en illusion – med et subversivt potentiale i stil med teater. Som publikum drages man ind i illusionen, der sætter virke-ligheden i perspektiv på en ny, forvrænget eller alternativ måde, og den oplevelse tager man med sig ud af koncert- eller teatersalen. Betydningen ligger i det performative, i det man ser udspille sig parallelt, men i tæt relation til virkeligheden, og som kunstner er det en hårfin balance ikke at lade det ene dominere det andet, hvis det subversive potentiale skal bevares.\nHenrik Goldschmidt tænker meget over denne balance i koncerterne, og hvordan den skabes bedst muligt. »Mange af numrene er glade dansenumre og meget udadvendte, medrivende numre, men når vi pludselig stopper det hele med nogle meget langsomme og indadvendte numre, glemmer vi ikke, at det her ikke er virkeligheden. Virkeligheden er ubærlig, det må vi selvfølgelig aldrig glemme, og derfor har vi tårer i det ene øje hele tiden. Men vi slutter alligevel med en vanvittig ekstatisk dans, hvor vi synger “shalom, shalom, shalom, salam, salam, salam” (hvilket betyder fred på både jødisk og arabisk, red.), fordi vi vil give folk bare et par minutter, hvor vi tror på, at det kan lade sig gøre, hvor vi pludselig sammen med publikum oplever en fællesskabsfølelse, som jeg tror, at musikken kan skabe. Og så er det en anden virkelighed end uden for teatret i de få minutter, den varer. Den følelse tror jeg, at folk går ud med, for jeg får de mest vidunderlige mails bagefter. Det har jeg ikke oplevet til andre koncerter, hvor jeg har spillet klassisk musik, selvom jeg har været musiker i rigtig mange år. Jeg har ikke oplevet, at musikken har været så stærk, som den her er.\nMen det må aldrig blive selvfedt, det må ikke blive noget med, “vi laver fredskoncerter, nej hvor er vi gode” – det må ALDRIG blive sådan! Vi skal hele tiden tænke: “Måske kan der blive fred, hvis vi prøver, hvis vi bare aldrig glemmer, hvor ulykkeligt det er nu.” Der skal være den ærlighed i det. Derfor laver vi heller ikke egentlig koreografi – jeg havde overvejet at blæse en fredsdue op på bagvæggen, men så tænkte jeg nej! det er stærkt nok i sig selv.«\nMusik og konflikt\nDet er nærliggende at tænke The Middle East Peace Orchestra ind i en politisk sammenhæng som led i en større strategi for fred og konfliktløsning i international sammenhæng, men også national i forhold til integration. Projektet er meget konkret – det går i sin enkelhed ud på at spille musik – og det kører allerede. Derfor skulle man også tro, at det var noget, som både politikere og sponsorer med det samme ville gå ind og støtte. Og orkestret har brug for støtte til for alvor at føre projektet ud i livet; at kunne spille koncerter i områder, hvor den ekstra dimension virkelig giver noget, og hvor publikum selvsagt hverken kan eller skal betale for det. Men indtil videre har det været næsten umuligt at få støtte nogen steder fra.\nBåde Per Stig Møller og Bertel Haarder har hilst initiativet velkomment, men har ikke vist yderligere interesse i forhold til at støtte det økonomisk eller tænke det ind i en udenrigspolitisk eller integrationsmæssig sammenhæng. Private sponsorer har afvist at støtte projektet, da de er bange for at blive sat i forbindelse med noget, der måske kan give dem et bestemt image, og flere betegner projektet som “sprængfarligt”. Dansk Musiker Forbund er en af de få offentlige instanser, der anerkender projektet, idet de har tildelt Henrik Goldschmidt forbundets Hæderspris på 40.000 kr. for hans initiativ. Det er derfor ikke helt enkelt at forene kunst og politik i et afbalanceret forhold, da balancen hele tiden brydes af alle de betydninger, der lynhurtigt kan knyttes til projektet, hvorved det politiseres i en grad, det i sig selv ikke lægger op til.\nI forbindelse med planlægningen af en kommende turné i Mellemøsten har Henrik Goldschmidt bl.a. kontaktet Det Danske Institut i Damaskus, men fik prompte afslag. Sådan som situationen var, ville de slet ikke forsøge at få nogle koncerter op at stå, “med mindre det kan lykkes dig (Henrik Goldschmidt, red.) at få Israel til at opgive besættelsen af Golan ...”\n»Der skriver han jo, hvad han mener om mig«, forklarer Henrik Goldschmidt, »nu er jeg ikke længere dansker – han kan jo godt se, at jeg hedder Goldschmidt, og at jeg er jøde – og så skriver han sådan noget, som simpelthen er en grov provokation. Han har allerede taget fuldstændig stilling til alting og ser slet ikke dette projekt, der netop burde kunne agere på tværs. For hvem snakker om Israel? Det er igen den der kobling – jeg er lig med Israel, men vi hedder The Middle East Peace Orchestra, der står ikke noget om Israel. Vi spiller for fred i Mellemøsten, men han ser, at jeg er jøde, og så er det hele ligesom sat i boks, og det er det, der er dødirriterende, for så kan vi jo aldrig komme ud over det med, at “hov, der kommer en jøde, der gerne vil lave noget.”«\nLigesom det var svært at skaffe arabiske musikere til orkestret, er det også svært at skaffe job i de arabiske lande, mens det slet ikke er noget problem i Israel, hvor The Middle East Peace Orchestra flere steder har en stående invitation. »Men det er jo fordi, der bor mange arabere i Israel, så det er dagligdag. Der findes også folk, der spiller sammen, det er bare ikke så formaliseret der i forhold til at spille hinandens musik, men de er meget interesserede i at få os ned at spille. Problemet er at få det kædet sammen, så vi kommer til at spille nogle af de steder, hvor det rykker.«\nDet, man laver, skal give mening\nPolitisk er det altså svært at opnå ørenlyd, men i musikmiljøet er der stor interesse for det især blandt rytmiske musikere og komponister. Blandt Henrik Goldschmidts klassiske kolleger er interessen derimod forsvindende lille, og med sin fortid i miljøet tillægger han det flere ting. »Den klassiske musik lever i sin egen verden og er sig selv nok. Jeg vil ikke sige, at musikerne tror, at den klassiske musik er finere, men man går op i sådan nogle vanvittige detaljer. I det her orkester maler vi med meget større pensler, men vores udtryk er mindst lige så stærke, selvom vi går ikke op i detaljer på den måde. Men det er også noget med, hvad man er uddannet til, for hvis ens udgangspunkt er, at man vil spille i Det Kgl. Kapel, så kan det godt være, at man er tilfreds der, og det er et rigtig, rigtig fedt orkester. Men der er noget selvmodsigende i at være musiker og blive fastansat efter tjenesteplan, for der oplever jeg, at det pludselig er nogle andre ting, end musikken som bliver vildt vigtige.\nSelvom han arbejder meget mere end før, fortryder han ikke sit skridt ud af den klassiske verden. Det er langt vigtigere, at det, han laver, giver mening, da det er en drivkraft for at fortsætte med at spille. Derudover har mødet med den arabiske musik, skæve taktarter som 10 og 17 og samarbejdet med de arabiske musikere udviklet ham musikalsk og gjort ham mere fri som musiker. Han er heller ikke i tvivl om, at projektet betyder noget for orkestrets andre medlemmer.\n»Jeg havde Muhammed med på denne her turné, som kommer fra Ægypten, og jeg tror ikke, at jeg kan tælle, hvor mange gange han kyssede mig på den turné – det var en lang strøm af omfavnelser, kys, glæde og tårer i hans øjne, og han snakkede hele tiden om ‘tolerance, tolerance’, at ‘det var så dejligt med den tolerance’, og at ‘han havde mødt så mange vidunderlige mennesker i det her orkester’. Jeg er meget mørk, men han er næsten helt afrikansk i sit udseende og møder måske flere fordomme, hvor han bor nu, end os europæiske jøder som efterhånden er så tilpassede. Så for ham var det meget, meget stort det her, og han følte sig hjemme, selvom vi var så mange forskellige mennesker.«\nProjektets store udfordring\nDen første turné foregik i januar 2004 med syv koncerter rundt omkring i Skandinavien, og turneen blev fulgt op af en minifestival i Danmark i oktober. Alle koncerterne har haft samme budskab om fred, men kan siges at være foregået på rimelig neutral grund. Det er planen at lave en turné i Mellemøsten, og det er der, projektet for alvor vil stå sin prøve, for hvordan vil musikerne indbyrdes reagere, når nogle af dem pludselig er på hjemmebane?\n»Her i Skandinavien har vi alle sammen vores forskelligheder, men det er ikke noget, vi kommer op at skændes om, for vi kan altid sige: “Nå ja, det her land er ikke vores”. Men hvis de arabiske musikere kommer til Israel, og personalet måske ikke behandler dem, som de er vant til, eller hvis jeg skal spille i et arabisk land, og koncerten ikke starter til tiden, eller honoraret ikke bliver udbetalt, som jeg vil have det, siger jeg så: “Det er også de arabere”, eller siger jeg til mig selv: “Det kunne også være sket mange andre steder”. Hvordan reagerer vi der?\nDet er derfor, vi skal gå hele vejen – vi skal ind på hinandens hjemmebane. Nu er vi gået ind på hinandens musikalske hjemmebane og kan spille sammen. Men kan vi også fungere sammen, når vi fx skal spille i Irak? Hvad sker der dér, og hvor ligger folks sympati henne? Hvad sker der i Israel, hvis der ryger en selvmordsbombe? Jeg er ikke i tvivl om, at alle vil synes, at det er forfærdeligt, men der er måske nogen, der vil have mere forståelse for, at en 16-årig muslimsk dreng vælger at springe sig selv i luften, hvilket er noget, jeg fx overhovedet ikke kan forstå. Men det vil vise sig – det er svært at sige noget om nu.«\nSelvom denne turné er projektets store udfordring, er det ikke planen at stoppe efter den. »Jeg gør det, indtil der bliver fred,« slutter Henrik Goldschmidt, »så jeg bliver aldrig arbejdsløs – desværre. Vi er det eneste orkester i verden, der håber på at blive arbejdsløse!«\nThe Middle East Peace Orchestra spiller koncerter for fred og blev dannet i 2003 på initiativ af oboisten Henrik Goldschmidt, der er orkestrets leder. Det består af jødiske og arabiske musikere fra Danmark, Sverige, USA, Libanon, Egypten og Irak, og repertoiret rummer både jødiske og arabiske melodier og folkesange, hvoraf nogle er skrevet af orkestrets medlemmer.\nDen første turné foregik i Skandinavien i januar 2004 fulgt op af en minifestival i Danmark i oktober samme år. Det er planen at lave en turné i Mellemøsten i den kommende fremtid til bl.a. Italien, Grækenland, Tyrkiet, Kurdistan, Irak, Libanon, Jerusalem og et af de nordafrikanske lande.\nHenrik Goldschmidt modtog sidste år Dansk Musiker Forbunds Hæderspris på 40.000 dkk for sit initiativ. Dansk Musiker Forbund er foruden Fredsfonden den eneste offentlige instans, der har ydet økonomisk støtte til projektet.


Arnesen om opsigelse: Jeg fulgte min families råd - Avisen.dk\nArnesen om opsigelse: Jeg fulgte min families råd\nFrank Arnesen har nægtet at modtage penge for sin korte ansættelse i den ukrainske klub Metalist Kharkiv.\n7. marts 2014 17:19\nDet var efter samråd med sin bekymrede familie, at danske Frank Arnesen valgte at stoppe som sportsdirektør i den ukrainske klub Metalist Kharkiv efter kun godt en måned på posten.\nUrolighederne, der først startede med oprøret mod præsident Viktor Janukovitj i Kijev og siden eskalerede med russiske soldaters landgang på den Ukraine-ejede halvø Krim, var blevet for meget for Arnesens familie.\n- Efter de voldsomme demonstrationer i Kijev blev min familie meget urolig, og derfor holdt vi først et familieråd i London og derefter i Eindhoven.\n- Min familie var meget utrygge ved situationen, og derfor bad de mig om at stoppe i Kharkiv, fortæller Frank Arnesen til Ekstra Bladet.\nOg Arnesen, der tidligere har været sportsdirektør i vesteuropæiske storklubber som Tottenham, Hamburger SV, Chelsea og PSV Eindhoven, besluttede sig for at følge familiens råd og fløj for en uge siden til Ukraine for at indlevere sin opsigelse til klubbens vicepræsident, Sergiy Volik.\n- Ham har jeg hele tiden haft et rigtigt godt forhold til, og han viste stor forståelse for min situation. Vores samtaler foregik stille og roligt, og jeg har kun positivt at sige om både ham og om forholdene i klubben.\n- Men fodbolden blev ligesom skubbet til side på grund af alt det, der skete i landet, og både spillere og de ansatte var også meget anspændte.\n- Jeg sagde til Sergiy Volik, som talte fint engelsk, at jeg gerne ville fritstilles straks, og at jeg ikke ville have penge for den måned, jeg havde været i klubben, siger Frank Arnesen.


Slem sikkerhedsbrist i 600 millioner mobiler - MX.dk\nHar du en god historie eller et tip? Kontakt redaktionen på news@mx.dk Af Daniel Martinsen - 18/06-15 17:31; Opdateret: 19/06-15 15:29\nSlem sikkerhedsbrist i 600 millioner mobiler\nMan kan ikke selv gøre noget ved problemet, der har ramt en bestemt type telefon.\nSamsung-telefoner har en sikkerhedsbrist. (Billede: Polfoto/AP)\n600 millioner Samsung-telefoner. Intet mindre.\nOPDATERING: Samsung har givet metroxpress følgende statement til sagen:\n- Samsung tager potentielle sikkerhedstrusler meget seriøst. Vi er opmærksomme på den sag, som nogle medier har beskrevet på det seneste, og arbejder dedikeret på at kunne give vores kunder det nyeste inden for mobilsikkerhed.\n- Samsung KNOX kan opdatere telefonernes sikkerhedspolitik, OTA (over-the-air), for på den måde at kunne eliminere de potentielle sårbarheder. Opdateringerne af sikkerhedspolitiken vil blive påbegyndt i løbet af de næste par dage.\n- Udover at gennemføre opdateringer af sikkerhedspolitiken, arbejder vi også tæt sammen med SwiftKey om håndtering af potentielle risici fremadrettet.\nSå mange enheder er ramt af en alvorlig sikkerhedsbrist, som kan udnyttes af ondsindede hackere. Det skriver Forbes.Smid mobilen ud af klasseværelset - det gør dig dygtigereDet drejer sig om en fejl i tastatur-appen Swiftkey. Det er sikkerhedsfirmaet NowSecure, der har opdaget det. - Vi tager det meget alvorligt og er i gang med at undersøge det nærmere, siger en talsmand fra NowSecure.190 forskere: Din mobiltelefon slår dig ihjelMetroxpress giver her et hurtigt overblik over konsekvenserne:Frygter du denne sikkerhedsbrist i Samsung-telefonerne?Hvilke telefoner drejer det sig om?\nGalaxy S3, S4, S5, S6 og Galaxy Note 3 og Note 4 med Swiftkey-app'en. Der er ingen problemer med Swiftkey-app'en i App Store.Hvad er der galt?\nDer er en åbning i Swiftkey-appen, som kan give adgang til telefonen. Men flere omstændigheder skal ramle sammen, for at det rent faktisk kan ske. Brugeren af telefonen skal være på forbundet til et åbent, trådløst wifi-netværk og SAMTIDIG køre en opdatering af sprog. I det øjeblik kan en hacker få adgang. Så sandsynligheden er ikke så stor – men nu er nyheden om bristen ude, så hvem ved …?Wi-fi og mobil kan skade sædkvalitetenHvad kan der ske for dig?\nI værste fald vil en hacker kunne få adgang til dine kontakter, dine tekstbeskeder, dit bank-login og andet private oplysninger.Hvad kan du gøre?\nIkke så meget. Swiftkey-appen kan ikke slettes, da den er en del af standardudstyret på Samsung-telefonerne. Babyer bruger smartphones, før de kan gåHvad sker der så nu?\nSamsung arbejder på en opdatering, som vil udbedre fejlen. Det vil ske igennem en anden præ-installeret app, Knox, der er i stand til at opdatere mobil-telefonens sikkerhedssystem. Det vil ske 'inden for få dage'.Hvad skal du gøre i mellemtiden?\nVente. Men undgå at bruge usikre og trådløse wifi-netværk. Og gå ind og trykke 'glem netværk' i indstillingerne for alle de netværk, du ikke stoler på.LÆS OGSÅ: Nyt mobil-batteri lader op på et øjeblik


ANGRY BIRDS 2 FILMEN: De vrede fugle rammer ikke plet - Ordet - Tidsskrift for Film og Medier\nFugle-helten Red og overgrisen Leonard må lægge stridsøksen til side og samarbejde for at redde deres øer fra en ukendt fare. (Foto: SF Studios Danmark)\n8. august 2019 iAnmeldelse\nPosted in AnmeldelseTags: angry birds, angry birds 2, angry birds 2 filmen, animation, anna hedegaard kristensen, børnefilm, komedie, spil, thurop van orman, video games\nDe vrede fugle er tilbage! Spillet, der hittede verden over og limede folk til deres mobiltelefonskærme, er vendt tilbage til det store lærred i form af Angry Birds 2 Filmen. Denne gang er det dog ikke de velkendte, vrede fugle og de grønne grise, der er oppe og toppes. Nej, der er nye farer på færde.\nDa en ny trussel truer både fuglenes og grisenes tilværelse, bliver de to rivaler, fugle-helten Red (Sigurd Holmen Le Dous) og grisenes leder Leonard (Peter Zhelder), nødt til at samarbejde for at redde deres øer fra ødelæggelse. De samler et hold af heltemodige skikkelser, heriblandt Reds gode venner Chuck (Ruben Søltoft), Bomb (Mikkel Vadsholt) og Mægtige Ørn (Thomas Mørk), samt den kloge og hurtigtænkende Silver (Stephania Potalivo). Sammen må de finde på en plan, der kan uskadeliggøre deres nye, fælles fjende.\nFortællingen er faktisk meget underholdende. På sand heist-film manér må Red og kompagni infiltrere fjendens ø for at redde sig selv, og dette giver lejlighed til flere humoristiske øjeblikke. Filmen introducerer også en sød lille romance mellem den sure, men heltemodige Red og den nye, livlige Silver, hvis tilstedeværelse tilføjer kærkommen kvindelig energi til det ellers testosteron-overvægtige team.\nDet halter dog med filmens humor, for selvom fortællingen og manuskriptet som udgangspunkt lægger op til mange sjove stunder, er det i udførslen ikke helt tilfældet. Måske opstår fejlen i oversættelsen fra engelsk til dansk, men der er simpelthen for mange vittigheder, der falder til jorden. Jeg sad ofte og undrede mig over, om et givent øjeblik skulle være sjovt eller ej, og en gang imellem måtte jeg endda grine over, hvor humorforladt en replik var.\nDertil kommer endnu et stort problem ved filmen: usikkerheden om, hvem den egentlig er tiltænkt. Er den til små børn, er den til teenagere og unge, eller er den til de voksne? Jeg ved det ikke, og jeg er heller ikke sikker på, at filmen selv har styr på det. Den indeholder alle slags referencer fra ”Baby Shark” til Beyoncé. Nogle animationsfilm kan lave referencer i flere lag, og dermed gøre filmoplevelsen sjov for et bredt publikum, men det formår Angry Birds 2 Filmen ikke. Medmindre du altså kommer til at grine over din egen manglende indsigt i filmens referencer.\nNår ovenstående så er sagt, så er det en rigtig flot film. Alle de forskellige karakterer lader til at være tegnet på hver deres måde, og især fuglene med alle deres forskellige farver er virkelig en fornøjelse at se på lærredet. Man kan næste mærke teksturen i Reds fjerdragt eller Leonards skæg, men filmen bevarer stadig sin spil-inspirerede kreativitet. Filmen skal desuden roses for at have et sprudlende soundtrack, der komplementerer den farverige billedside og tilfører et godt skud nostalgi.\nAngry Birds 2 Filmen har rigtig mange gode hensigter. Historien er sjov, billederne er flotte, karaktererne er så livlige, som de kan blive. Der er desværre bare for mange fugle, der ikke rammer deres mål i denne omgang.


Billy Cross - Koncert på Fermaten i Herning\nJust me and my guitar - Frokostkoncert\nDato lørdag d. 23 april 2016\nBilly Cross koncert i Herning på Fermaten, lørdag d. 23 April 2016.\nGuitar legende – Billy Cross kan opleves SOLO under titlen ‘Just me and my guitar’, hvor publikum får lejlighed til at komme helt tæt på guitarstjernen Billy Cross.\nBilly Cross har igennem årene også udgivet solo plader: ’Billy Cross’ i 1985, ‘Life is good’ i 2004, ‘So far so good’ i 2009, ‘The Dream Hasn’t Changed’ i 2012 og nu: ‘Goodbye To The Sixties’, i september 2015.\nNår Billy Cross spiller SOLO er det fordi, at manden simpelthen elsker at spille for publikum, og fordi publikum elsker Billy!\nDu får serveret Billys fornemme guitarspil og sange sammen med underholdende anekdoter om et langt rock ’n’ roll liv. Det begyndte tilbage i starten af 60’erne og har bl.a. bragt Billy Cross forbi Bob Dylan, hvor han var fast guitarist gennem nogle år.\nOnline salg af sandwich slutter torsdag den 21. april kl. 14.00\nBilly Cross på Facebook


Døre og vinduer i Søborg - Tømrer og Snedker Bjarne Petersen\nUdskiftning af døre og vinduer i Søborg og omegn\nHos Tømrer- og snedkermester Bjarne Sandberg Petersen giver vi din bolig ny stil med nye vinduer og døre. Vi har siden 1985 tilbudt udskiftning af døre og vinduer i Søborg samt for kunder i Lyngby, Hellerup og resten af Storkøbenhavn.\nDet betyder, at vi har tilegnet os en del erfaring med montering og udskiftning. Herfra har vi lært, at dørene og vinduernes stil, facon og størrelse har stor betydning for det færdige resultat.\nTil en romantisk patriciervilla kan det for eksempel være en god ide at vælge vinduer og døre med smalle sprosser, mens andre stilarter passer bedre til den modernistiske villa. Vi kan også hjælpe med indvendige døre og vægge.\nFå hjælp til materialevalg\nVi hjælper gerne med at vælge materialer, som har stor betydning for sprossens levetid. At vælge energirigtige materialer i den rigtige størrelse vil samtidig sænke din el-regning og give dig mere lys og mere luft. Alt i alt et bedre indeklima og en bedre livskvalitet.\nKontakt os hvis du vil høre mere om, hvordan vi giver din bolig ny stil.\nVi udarbejder gerne et uforpligtende tilbud på udskiftning og montering. Ring til os allerede nu på telefon 40 17 57 09 og fortæl os om dine ønsker. Du er også velkommen til at sende os en e-mail på bpfirma@bjarnepetersen.dk, og så vil vi vende retur hurtigst muligt.


Manual Concept GE-4020 (28 sider)\nHar du et spørgsmål om Concept GE-4020 eller har du brug for hjælp? Stil dit spørgsmål her. Giv en klar og omfattende beskrivelse af problemet og dit spørgsmål. Jo flere oplysninger du giver om dit problem og dit spørgsmål, jo lettere er det for andre Concept GE-4020 ejere at svare korrekt på dit spørgsmål.\nOm Concept GE-4020\nConcept GE-4020 specifikationer\nKogeoverflade 380 x 250\nNedenfor finder du de hyppigst stillede spørgsmål om Concept GE-4020.


september 2012 Arkiv - Fartgal.dk\nDanske bilejere er mest tilfredse med BMWs 5-serie, viser FDMs gennemgang af 27.000 bilejeres tilfredshed med de enkelte bilmodeller. Mindst tilfredse er de med koreansk minibil. BMW troner med sin 1-, 3- og 5-serie på sejrsskamlens tre øverste pladser over, hvilke bilmodeller de danske bilejere er mest tilfredse med. Det afslører ranglisten over bilejernes egen […]\nPosted byThomas september 29, 2012 november 23, 2012 Posted inNyhederTags: 2008, Audi, bilen, BMW, brændstof, Citroën, FDM, Hyundai, Mercedes, miljø, miljøvenlig, Motor, omkostninger, økonomi, Peugeot, Toyota, VolvoLeave a comment on Her er danskernes foretrukne bilmodel\nDen nye generation af vinterdæk er som skabt til det ofte våde danske vinterføre. Det viser FDMs nye store test af vinterdæk. Dyb sne, lave temperaturer, sjap og våde glatte veje. Vinteren kommer i mange nuancer og med lige så mange krav til vinterdækkenes egenskaber.Tidligere har det betydet, at man ofte har måttet gå på […]\nPosted byThomas september 29, 2012 november 23, 2012 Posted inNyhederTags: FDM, MotorLeave a comment on Nye vinterdæk er skabt til dansk vinter\nEt af verdens største udlejningsselskaber fejrer 100 års jubilæum og sætter priserne markant ned resten af 2012. Det kan spare dig for tusindvis af kroner på månedsleje resten af året. Det er udlejningsselskabet Sixt med hovedkvarter i München der markerer deres 100 års fødselsdag. I Danmark fejres fødselsdagen ved at de sender flere tusind biler […]\nPosted byThomas september 29, 2012 november 23, 2012 Posted inNyhederTags: 2012, brændstof, Danmark, PeugeotLeave a comment on Ny bil til halv pris\nUndersøgelse viser, at mere end fire ud af fem adspurgte synsmedarbejdere oplever flere kunder hver uge, der kommer for sent til syn. Mange bilister kommer stadig for sent til syn. Danmarks største synsvirksomhed har lavet en undersøgelse blandt medarbejderne, der viser, at tusindvis af danskere hver måned kommer for sent til bilsyn. Vores medarbejdere oplever […]\nPosted byThomas september 28, 2012 november 23, 2012 Posted inNyhederTags: 2012, Danmark, direktør, Fakta, politi, virksomhedLeave a comment on Tusindvis kommer for sent til bilsyn hver måned\nKL undrer sig over de seneste dages mediehistorier, hvor der sættes spørgsmålstegn ved, om kommunerne overholder aftalen med regeringen om bedre kvalitet i dagtilbud. Vi har en klar aftale med regeringen om at styrke kvaliteten i dagtilbud, og den aftale overholder kommunerne, siger KL s formand Erik Nielsen. Han understreger samtidig, at KL og regeringen […]\nPosted byThomas september 27, 2012 november 23, 2012 Posted inNyhederTags: 2012, 2013, regering, regeringenLeave a comment on Kommunerne overholder aftale om kvalitetsløft i dagtilbud\nMan skal læse det med småt, inden man køber et såkaldt CityCard, der giver adgang og rabat til storbyens seværdigheder og offentlig transport. Der er nemlig stor forskel på, hvad kortet giver adgang til og på kortets økonomiske fordele, viser ny undersøgelse af europæiske CityCards, FDM har lavet. Østrigske Wien Card er bedste køb. Mange […]\nPosted byThomas september 26, 2012 november 23, 2012 Posted inNyhederTags: billetter, euro, Europa, FDM, førstepladsen, hovedstad, København, museum, offentlig transport, Oslo, økonomi, Østrig, restaurant, Slovenien, storby, WienLeave a comment on Dyre rabatkort til Europas storbyer\nDamelandsholdet er på vej ind i en ny æra. På et pressemøde i Vejle har Jan Pytlick mandag formiddag under overskriften En Ny Start præsenteret den bruttotrup, der skal føre det danske kvindelandshold ind i fremtiden med VM på hjemmebane i december 2015 og OL i Rio de Janeiro året efter som de helt store […]\nPosted byThomas september 25, 2012 november 23, 2012 Posted inNyhederTags: Aalborg, Bond, bruttotrup, Danmark, december, Esbjerg, FCM, FCM Håndbold, Greve, HK, Holstebro, landstræner, Lærke Møller, Odense, OL, Pytlick, Randers, Ringkøbing, Rio de Janeiro, SK Aarhus, SønderjyskE, Susan Thorsgaard, Team Esbjerg, Vejle, ViborgLeave a comment on En ny start for damerne\nPå Kimbrerskuet i år vil vi fremvise John Deeres nye R serie traktorer som alle har enestående PowerTech PVX og PSX motorer med Green Efficiency brændstoføkonomi, ingen ekstra væsker og suveræn robust ydelse. Vores salgsteam står også klar til at fortælle om vores nye Løsninger der eliminerer driftsstop og fremmer driftssikkerheden PowerGard Maintenance, PowerGard Protection […]\nPosted byThomas september 23, 2012 november 23, 2012 Posted inNyhederTags: brændstof, kunst, Management, Nordjylland, omkostninger, økonomi, retten, stemmerLeave a comment on Mejlby og Vilsgaard A/S præsenterer mange nyheder på Kimbrerskuet 5 og 6 oktober 2012\nDe kolde nætter og morgener er kommet sammen med efteråret, og det er tid til at gøre fyret klar til varmesæsonen. Derfor er det vigtigt, at du får indstillet dit olie- eller gasfyr korrekt til vinterdrift. Moderne fyr klarer omstillingen automatisk, men der er stadig rigtig mange kedler, som kræver, at man styrer omstillingen manuelt. […]\nPosted byThomas september 22, 2012 november 23, 2012 Posted inNyhederTags: 2012, boligejer, boligejere, energiLeave a comment on Husk at gøre fyret klar til varmesæsonen


kål – Side 2 af 8 – Madforlivet.com\nFrisk i krop og hjerne - hele livet\nBabyer født i 2021 kan med en vis rimelighed forvente at fejre ideres 100 års-fødselsdag. Det stiller krav til, at vi passer på både krop og hjerne, men det kan faktisk både være hyggeligt og sjovt. .\nCirka hver tredje dansker skærer ned på kødet\nTendensen er klar. Flere og flere af os skærer ned på vores indtag af kød. Det er særligt yngre danskere, der fører an i den grønne levevis. Det viser en rapport fra Aarhus Universitet.\nOpskrift på blomkålssuppe med broccoli og squash\nDenne opskrift på blomkålssuppe med broccoli og squash smager fantastisk godt og er super let at lave.\nDin tarmbiota formes af maden, du spiser\nSammensætningen, variationen og mængden af dine tarmmikrober er helt afgørende for, om du udvikler sundhed eller sygdom. Dit tarmmikrobiom formes af kvaliteten af den mad, du vælger at spise hver dag. Det viser et netop publiceret studie,\nBehandling med K2 vitamin\nNye undersøgelser fra Holland og Danmark har vist, at mange svært syge covid-19 patienter mangler K vitamin. Mangel på K vitamin kan have store konsekvenser, ikke alene for lungevævets elasticitet, men også for hjerte- og knoglesundheden.\nBroccoli er super sunde, og det kan betale sig at spise broccoli hver dag i salaten, i wokretten eller i smoothien. Husk at broccoli skal dampes eller kysse vandet for at aktivere de sundhedsfremmende stoffer.\nBroccoli med panade\nSkønne, sunde broccoli i det bedste selskab med panade og karrysovs.\nKålsalat med friske figner og gedeost\nKålsalat med friske figner og gedeost er virkelig let at lave, og så smager salaten helt fantastisk. Den kan anvendes som tilbehør til såvel kød, vildt og vegetarretter.\nKålskåle med kyllingesalat\nKålskåle med kyllingesalat er en super let og lækker ret, der kan tilberedes i forvejen og serveres som gæsteret eller forret ved en særlig lejlighed.\nAdam Aamanns nye kogebog, Aamanns grønne køkken, indeholder så mange nytænkte, sunde og spændende og grønne opskrifter, at jeg vil betegne den som en af de allerbedste kogebøger, der er udgivet i nyere tid.\nSkønne, fiberrige spidskål med æbler, dild og hasselnødder. Opskriften er let at gå til, og resultatet er både velsagende og sundt.